Avanemas on tehnoloogiainvesteeringu toetuse esimene voor
EAS avab 15. septembril 2008 tööstusettevõtja tehnoloogiainvesteeringu toetuse esimese vooru. Programmi eelarve aastani 2013 on 680 miljonit krooni.
Taotlemine toimub voorude kaupa. Esimeses voorus kuulub jagamisele 110 miljonit krooni. Projekti minimaalne maksumus 1 miljon krooni, ühistaotluse puhul 2 miljonit krooni.
Toetuse eesmärgiks on suurendada tööstusettevõtjate tootlikkust ja ekspordipotentsiaali ning toodete lisandväärtust, avada uusi turge ja toetada töötajate ümberpaiknemist suuremat lisandväärtust loovatele töökohtadele. Toetatavad tegevused on:
tööstusettevõtja põhitegevusalaga seotud uue või kasutatud materiaalse vara soetamine või kapitaliliisingu I sissemakse (kui liisinguga kaasneb väljaostmise kohustus)
projekti raames soetatud materiaalse vara seadistamine ja häälestamine seadme või masina tarnija poolt
soetatud materiaalse vara kasutuselevõtuks vajaliku immateriaalse vara (litsentsid, patendid jne) soetamine juhul, kui see liidetakse taotleja põhivarale ja seda käsitletakse amortiseeruva varana
Projekt võib kesta kuni 36 kuud.
Toetuse piirmäärad
suurettevõtete puhul kuni 20% abikõlblikest kuludest
VKE-de puhul kuni 40% abikõlbulikest kuludest
ühistaotluste puhul 20% abikõlbulikest kuludest ning 40% abikõlbulikest kuludest juhul kui ühistaotluse partneritest vähemalt 50% on VKEd
TJO Konsultatsioonid meeskond on teile soovi korral toeks tehnoloogiainvesteeringu taotlemiseks vajaliku äriplaani ja investeeringustrateegia väljatöötamisel.